
	Utfyllende bestemmelser til eksamensforskrift


Dok:     -    Utfyllende bestemmelser til eksamensforskrift for Studiehånboka 2006/2007
· Eksamensregler forkurs

· Reglement for kandidater som skal avlegge eksamen ved Høgskolen i Sør-Trøndelag

· Reglement for ansvarlig faglærer ved eksamen ved Høgskolen i Sør-Trøndelag

Forslag til vedtak:
Det fremmes følgende forslag til vedtak:

” De foreslåtte endringer til eksamensforskrift vedtas. Endringene tas inn i  Studiehåndboken for 2007/2008.”
Notat:

Styret ved AFT fastsatte den 10. desember 2002 utfyllende bestemmelser til eksamensforskrift med hjemmel i §17 i ”Forskrift om eksamen ved Høgskolen i Sør-Trøndelag” av 18. september 2002. Denne var igjen basert på den daværende Universitets- og høyskoleloven.

Ny Universitets- og høyskolelov kom i 2005 (2005-04-01 nr. 15: Lov om universiteter og høyskoler). Med hjemmel i denne fastsatte Høgskolestyret ny forskrift om eksamen den 22. juni 2005. 
Denne forskriften lå til grunn for nytt” Reglement for ansvarlig faglærer ved eksamen ved Høgskolen i Sør-Trøndelag” og ”Reglement for kandidater som skal avlegge eksamen ved Høgskolen i Sør-Trøndelag”, fastsatt av høgskoledirektøren den 12.10.05. Disse reglementene erstatter deler av de utfyllende bestemmelsene vedtatt av AFT-styret. Dette gjelder ”Regler for gjennomføring av eksamen”, punktene 1-5 og 7-8, på side 141-144 i Studiehåndboka for 2006/2007. 
For punkt 6 om ”Regler for bruk av kalkulator ”foreslår vi at innholdet blir endret, se sak 03/07. Teksten etter punkt 8 på side 144 og ut side 146, beholdes som før. 
Eksamensreglene for forkurset (s. 147) ble vedtatt av avdelingsstyret den 6. juni 2006. Under overskriften ” Eksamen” om adgang til eksamen, heter det som følger:
”For å få adgang til eksamen i et emne, kreves mappekarakter for inneværende studieår.”

Denne teksten foreslås endret til :

” For å få adgang til eksamen i et emne, kreves bestått  mappekarakter.”

Det synes rimelig å kreve at studentene skal ha bestått mappekarakter for å få gå opp til eksamen. Med mappekarakteren ”F”, kreves det i dag ”D” til eksamen for å bestå emnet med ”E” i snitt. Det er svært sjelden at studenter med mappekarakter ”F” klarer å stå til eksamen. En innstramming av reglene ved å kreve bestått mappekarakter, har derfor få eller ingen negative konsekvenser for studentene. En positiv effekt vil imidlertid bli at det jobbes hardere med mappen, og at studentene skaffer seg et bedre grunnlag for også å stå til eksamen. Dette var også den opprinnelige hensikt med mappekarakteren.
Kravet om mappekarakter fra inneværende studieår, foreslås fjernet.
Et tenkt eksempel kan illustrere problemstillingen. En student med mappekarakter ”A”, gjør en dårlig eksamen og får ”F”, og stryker dermed i emnet. Da krever dagens regler at han leverer ny mappe for å få gå opp til eksamen, dvs. at han må delta i undervisningen.  

Når studentene har bestått mappekarakter, bør det ikke kreves at karakteren må være fra inneværende studieår. Det er urimelig at beståtte prestasjoner skal gå ut på dato. Kandidater med bestått mappe, kan etter det nye forslaget gå opp til eksamen det antall ganger som bestemmelsene tillater.

